SIAHA-AH INDEPENDENCE DAY 2024 PUALIN TANPUINA THILPEK HLAN,"1582/2024-2025 14th August, 2024: Vawiin chawhma dar 11 khan Independence Day 2024 lawm tur pualin Siaha District Hospital-ah te, District Jail-ah te leh chhawmdawlna in thlan bikte hnenah Siaha District Independence Day Celebration Committee hmingin tanpuina thilpek hlan a ni. Heng thilpek hlan tur te hi team 3 a then an ni a, team khatna ah CJM, Siaha leh MHIP Sub Hqrts Siaha ten Salvation Boys Home, ECM Vaih, District Hospital Siaha leh Nursing Home, Siaha-ah te tanpuina an hlan a, Team hnihna ah DIPRO Siaha leh LWA Sub Hqrts Siaha ten Grace Children’s Home, College Vaih, Children Adoption Centre, College Vaih-ah leh Calvary Healing Centre, Siaha-ah te tanpuina hi an hlan a, team thumna ah CDPO Siaha leh MCHP (Hqrts) ten Agape Home, Amobyu Vaihthie, District Jail, Meisatla-ah leh Observation Home, Meisatla-ah te tanpuina hi an hlan a ni. Tanpuina hi cheng 3,000/- theuh pek niin, team tin te hian a hmunah kal chilhin an hlan a ni. Kumin Independence Day lawmna hi SDFA Ground, Meisatla-ah zing dar 10 ah Home Minister Pu Sapdanga hova hman a ni dawn a. Parade Contingent 22 awm tura ruahman niin, vawiin vek hian parade contingent-te hian final rehearsal an nei a ni. Parade contingent-ah hian armed contingent-2, unarmed uniform contingent-2 leh school contingent -17 an awm dawn a ni. ‎ Attachment Loading attachment...",Dated: 14 th Aug 24 1:24 PM,https://dipr.mizoram.gov.in/post/siaha-ah-independence-day-2024-pualin-tanpuina-thilpek-hlan